Földet nem ér

Célcsoport: 1. osztály
Ráhangolás: Szitakötő felfedező: 
Keresd meg hányadik oldalon található/látsz 
Vulkánt: 10.oldal 
Mely számjegyekből áll? 1 és 0 
Gilicét: 32.oldal 
Békát: 6.oldal 
Stb 
Feladat, munkaforma: Önismereti, frontális osztálymunka
Eszközök: Szitakötő folyóiratok. 
Időtartam: 10-12 perc
Leírás: 
Lapozzatok a „Földet nem ér” c. meséhez. Milyen állatot láttok a rajzon? 
Mit gondoltok miről fog szólni ez a mese? Kik lesznek majd benne a szereplők? Lesz-e csattanó a végén? 
Helyezkedjetek el kényelmesen és hallgassátok meg a mesét. 
Miről szólt számotokra a történet? 
Mit gondoltok, hogy érezhette magát Jani ebben a helyzetben, hogy kinevetik az álma miatt? Nektek mi az álmotok, mire vágytok igazán? Mit kívánnátok, ha bármi teljesülhetne? 
Beszélgetésindító kérdések:
1. Milyen érzés lehet, ha kinevetnek azért, mert valamiben más vagy?
2. Vajon attól még lehet valaki ügyes, hogy valamiben különbözik a többiektől?
3. Mit mondanál Janikának, ha te is ott lennél a tónál?
4. Mit tehetünk, ha azt látjuk, hogy valakit csúfolnak?
Értékelés: A kisfeladat célja, hogy felnyissa a gyermekek szemét a csúfolódás, gúny és az álmok szerepére. A tanulók fejezzék be az alábbi mondatot: „Azzal tudok segíteni valakinek, ha….”

Önismereti feladat: Minden álom fontos
Munkaforma: Önálló munka.
Eszközök: Papír (A5/A4), színes ceruzák, zsírkréták. 
Időtartam: 15 perc 
Leírás: 
Hallgassuk meg a gyermekek vágyait, álmait! Hívjuk fel a figyelmet a kitartás fontosságára. Jani sem adta fel, hogy átrepülje a tavat. 
Segítő mondat kezdemények: 
 Az én álmom az, hogy…
Azért fontos ez nekem, mert…
Azzal teszek, hogy sikerüljön, hogy…
Azt szeretném kérni, hogy rajzolj egy szívet! Ebbe a szívbe pedig alkosd meg a színes ceruzáid, zsírkrétáid és fantáziád segítségével azt a vágyad/álmod, amit szeretnél elérni. 
Értékelés: 
Közös beszélgetőkör. Ha szeretné bemutathatja a saját alkotását, vagy ott hagyhatja a padon és közös tárlatvezetésképp mindenki körbe mehet megnézni az alkotásokat. 
Mozgásos játék: Jani futam
Időtartam: Fennmaradt idő
Eszközök: karikák vagy kartonok. 
Feladat: 
Most mindenkit átvarázsolok kis békává! A feladatot az lesz, hogy végig járd az utat, de csak úgy ugorhatsz, mint egy béka. Az előtettek álló karikák a tavirózsalevelet. Vigyázz bele ne ess a tóba! 
Sorakozz egyes oszlopban! Csak akkor indulj, ha az előtted levő már átjutott az akadályok felén!  
Fontos szabály: Nem az a győztes csoport, amelyik a leggyorsabb, hanem az, amelyik úgy jut el a célba, hogy senkit sem hagy magára, és mindenkinek segít.
A játék utáni lehetséges kérdések: 
1. Könnyebb volt egyedül vagy együtt megoldani a feladatot?
2. Mit tettetek, amikor valakinek nehézsége támadt?
3. Hogyan érezhetné magát az, akit kihagynak a közös játékból?
4. Mit tehetünk azért, hogy az osztályban mindenki a közösség részének érezze magát?
Lezárás: Közös beszélgetés az osztály és a csapat fontosságáról. 

